Adiyisɛm a wɔde maae nam Joseph Smith Nkɔmhyɛni no so, de maa Sidney Rigdon, Parley P. Pratt, ne Leman Copley, wɔ Kirtland, Ohio, Kɔtɔnimma 7, 1831. Nã Leman abam asɛmpa no, nanso na ɔdaso gye n’asɔre dada Shakers (United Society of Believers in Christ’s Second Appearing) nkyerɛkyerɛ bi di. Shakerfoɔ gyidie no bi ne sɛ Kristo Mmaeɛ a ɛtɔ so Mmienu no anya aba dada, na Ɔbaae wɔ ɔbaa Ann Lee nsɛsoɔ. Na wɔn nnsusu sɛ nsuo mu asubɔ ho hia. Na wɔpo awareɛ na na wɔn wɔ gyedie wɔ sugyadie asetena korakora mu. Na Shakerfoɔ no bi bara mogyanam weɛ. Ɔretwerɛ saa adiyisɛm yi nnianim no, Joseph Smith abakɔsɛm ka sɛ, “Sɛdeɛ ɛbɛyɛ a mɛnya nteaseɛ a ɛdi mũ yie ɛfa asɛm yi ho no, mebisaa Awurade, na menyaa deɛ ɛtoa so yi”. Adiyisɛm no kyerɛɛ Shaker kuo no nhyɛaseɛ adwene no bi sɛ ɛnyɛ. Anuanom a wɔaka wɔn ho asɛm dada no de adiyisɛm a wɔatwerɛ no bi kɔkyerɛɛ Shaker asafo no (a na wɔbɛn Cleveland, Ohio), na wɔkekan ne nyina ara kyerɛɛ wɔn, nanso wɔpooe.
twi_Latn